ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

								Έδεσσα, 8/3/2023

Ιορδάνης Τζαμτζής: «Ημέρα τιμής στους αγώνες του γυναικείου κινήματος».

Η 8η Μαρτίου είναι ημέρα τιμής στους αγώνες του Γυναικείου Κινήματος. Αποδίδουμε σεβασμό στις πρωτοπόρες γυναίκες που αγωνίσθηκαν για το ιερό δικαίωμα της ψήφου, για το δικαίωμα του εκλέγειν και εκλέγεσθαι. Στις σύγχρονες εργαζόμενες γυναίκες, τις άνεργες, τις αγρότισσες, τις συνταξιούχους, τις φοιτήτριες, όλες εκείνες που παλεύουν  καθημερινά , ακλόνητα και αλύγιστα για τα δικαιώματα τους και την ισότιμη αποδοχή τους στη δουλειά, το σπίτι και την κοινωνία. 
Είναι αφορμή να αναστοχαστούμε το πως θα διαμορφώσουμε τις συνθήκες που οδηγούν στην ισότητα, στην κατάργηση των έμφυλων διακρίσεων, της έμφυλης βίας και στην διεκδίκηση ίσων ευκαιριών, για όλες τις γυναίκες του κόσμου. 
Για τις γυναίκες που συνεχίζουν να δίνουν ζωή και να σηκώνουν ακούραστα στους ώμους τους την οικογένεια, με προσφορά αγάπης, φροντίδας και προστασίας. 
Ανεκτίμητη η προσφορά τους στην κοινωνία και στην ανθρωπότητα. 
Η φετινή επέτειος δεν είναι ημέρα γιορτής. Η καρδιά και ο λογισμός μας είναι κοντά στις γυναίκες που πονούν, στις μάνες που θρηνούν τα αδικοχαμένα τους παιδιά. 
Η σημερινή ημέρα μας θυμίζει ότι δεν πρέπει να μένουμε στα λόγια, αλλά να μιλάμε με πράξεις .

Ιορδάνης Τζαμτζής
Αντιπεριφερειάρχης Π.Ε. Πέλλας